
MINISTERAN’NY SERASERA SY NY KOLONTSAINA
[image: ]
FITSIPIKY NY FIFANINANANA


1. MASON-TSIVANA AMIN’NY FANDRAISANA ANJARA
Afaka mandray anjara amin'ity fifaninanana ity:
· Ny olona iray na vondron'olona izay teratany Malagasy, eo anelanelan'ny 21  hatramin'ny 45 taona ka mitondra hevi-baovao ho amin’ny fampandrosoana ny iray na amin'ireo indostrian'ny kolontsaina sy ireo famoronana. Ny tetikasa tsirairay dia azo tanterahin’ny Olona maro; Olona iray ihany anefa no tompon'andraikitry ny tetikasa tokony ho voasoratra ao anatin’ny antontan-taratasin’ny mpifaninana.
· Tetikasa tokana ihany no azon’ny mpifaninana iray tontosaina.




2. ANTONTAN-TARATASIN’NY MPIFANINANA.	
Ny antontan-taratasin’ny mpifaninana dia ahitana:
· Fisoratana anarana izay fenoina ary azo sintonina  ao amin’ny tranonkala na ao amin’ny pejy fesibokin’ny Ministeran’ny Serasera na ao amin’ny pejy fesiboky TOSIK’ART na ihany koa alaina mivantana ao amin’ny tranombokim-pirenena Anosy sy any amin’ireo Talem-paritry ny Serasera sy Kolontsaina
· Fampahafantarana ny tetikasa amin'ny taratasy A4 voadika mazava amin’ny milina fanoratana na solosaina.
· Fanehoan’ny mpifaninana horonan-tsary tsy mihoatra ny 5mn ny tetikasany amin’ny kapila mangirana na tahiry USB raha aterina mivantana ; alefa amin’ny wetransfer kosa ho an’ireo mandefa tetikasa  amin’ny mailaka. Azo ekena ny fakana horonan-tsary amin’ny alalan’ny finday.
· Dika mitovy voamarina ny kara-panonondron’ny mpifaninana
· Fanamarinam-ponenan’ny mpifaninana
· Fampahafantarana ny andinim-piainan’ ny mpifaninana

3. FIROTSAHANA HO MPIFANINANA
Tokony halefa  amin'ny adiresy mailaka : tosikart.msk@gmail.com ny fisoratana anarana ho mpifaninana. Antontan-taratasy feno no azo ekena.
 Afaka manatitra mivantana izany ao amin'ny Tranombokim-pirenena Anosy kosa ireo mpandray anjara ao Antananarivo na any amin’ireo Talem-paritry ny serasera sy kolontsaina manerana ny Nosy.
Hisy ny porofom-pandraisana ho fanamarinana fa voaray ireo antontan-taratasin’ny mpifaninana.

4. TETIANDRON’NY FIFANINANANA
Fisokafan’ny fametrahana ny antontan-taratasy : alatsinainy 5 aogositra 2019
Fe-potoana fametrahana ny antontan-taratasy : zoma 13 septambra 2019
Fanambarana ireo voafantina 20 : Asabotsy 21 septambra 2019
Fiofanana sy fanoroan-kevitra : alatsinainy 30 septambra 2019 hatramin’ny alakamisy 10 oktobra 2019
Lahateny famaranana : zoma 11 Oktobra 2019
Lanonana fizarana mari-pankasitrahana : zoma 11 Oktobra 2019

5. FIZOTRAN’NY FIFANTENANA
Aorian'ny fandinihana ny antontan-taratasin’ny mpifaninana dia tetikasa roapolo (20) no hofantenana ary hahazo fiofanana mba handavorariana ny tetikasa araka ny fanombanana.
Amin'ny fiafaran'ny fiofanana kosa dia tetikasa dimy (05) no hofantenana ary hahazo loka ho Tosik’art mendrika indrindra. Ireo tetikasa dimy maharesy ireo dia hotolorana valisoa amin'ny lanonana ofisialy. Harahi-maso ny fanatanterahana izany mandritra ny herintaona.

6. KOMITY MPITSARA
Ireo mpikambana ao amin'ny Komity mpitsara dia ahitana tompon’andraikitra eo anivon’ny Ministera mpiahy ary koa ny matihanina sy ny manam-pahaizana manokana amin'ny kolontsaina sy ny serasera, fandraharahana.

7. MASON-TSIVANA AMIN’NY FIFANTENANA
· Fiavahana : Ny fiavahana no ahafahana mandrefy ny fifandanjan'ny  tanjona apetraka sy izay  andrasan'ireo mpisitraka. Ny fiavahana no tombon-tsandan’ny tetikasa ary mifototra amin'ny famolavolana azy izany. Ireo tanjona novinavinaina dia mamaly mazava ireo olana voasoritra na ny filàna misy. Ny fiavahana dia ny fiarahan’ny tetikasa amin'ny famahana ireo olana mandritra ny fotoana roa : dia eo am-pamolavolana sy eo am-panombanana.
· Fahombiazana : Ny fahombiazana dia mamaritra ny fahatontosan'ny tanjona. Io no marika hampitahana ny tanjona napetraka tany am-piandohana sy ny vokatra ho tratrarina. 
· Fahafaha-mamokatra : Ny fahafaha-mamokatra dia fanatanterahana araka ny tokony ho izy ny fomba fiasa. Ny fahafaha-mamokatra no ahafahana mandrefy ireo sahanasa samihafa sy ny vokatra andrasana.
· Fiako : Ny fandinihana ny fiako no andrefesana ny fiantraikan'ny hetsika amin'ny antonony sy ny lavitra ezaka. Ny fepetra mahomby na ny tombony azon'ireo mpisitraka ny tetikasa dia misy fiantraikany bebe kokoa amin'ny olona maromaro izay iantefan’izany.
· Faharetana : Ny faharetana dia mikendry ny hahafantatra raha hitohy ny fiantraikan'ny fandaharanasa aorian'ny fiatoana

8. NAOTY ARAKA NY MASON-TSIVANA
	Mason-tsivana
	Naoty /20
	Fanamarihan’ny Mpitsara

	Fiavahana (isa 4)
	
	

	Fahombiazana(isa 4)
	
	

	Fahafaha-mamokatra (isa 4)
	
	

	Fiako(isa 4)
	
	

	Faharetana (4)
	
	



9. FANARAHA-MASO NY TETIKASA
Komity voafantina ahitana ireo manam-pahaizana avy amin’ny mpitsara no hiandraikitra ny fanaraha-maso ireo tetikasa mandresy. Ity asa fanaraha-maso ity dia hatao mandritra ny herintaona aorian'ny fahavitan'ny fifaninanana TOSIK'ART. Ny fanaraha-maso amin'ny antsipiriany momba ny fanatanterahana ny tetikasa no ho tanterahina amin’izany.

10. FANOMEZAN-TOKY ATAON’NY MPIFANINANA
Ny mpifaninana dia manome toky fa hanome ny marina sy amin-kitsim-po ny tetikasa izay foroniny. Ny mpifaninana tsirairay dia manambara ara-dalàna fa manana zo amin’ny fizaka-manana ara-tsaina mifandray amin’ny tetikasa tanterahina anatin'ny fifaninanana.

11. TSIAMBARATELO
Ny komity mpikarakara dia miantoka ny tsiambaratelo amin'ireo tetikasa atolotry ny mpifaninana mandritra ny fifaninanana. Ny mpitsara sy ireo mpanazatra ihany no mahazo miditra an-tsehatra amin'ireo tetikasa.


12. FEPETRA FIANDRY
Ny komity mpikarakara dia manana zo hanova na hanafoana ny fifaninanana araka ny toe-javatra, raha toa ka tsy voamarina ny anton'izany, ary tsy voafaritra tao amin’ny andraikitra sahaniny ihany koa. Io fanafoanana io dia tsy misy fanonerana na dia kely aza.

13. LOKA
Hahazo fiofanana sy fanoroan-kevitra mandritra ny roa herinandro ny tetikasa 20 mendrika 
Ireto avy ny loka hatolotra ireo 5 mendrika indrindra.

	Loka
	Sandany

	Loka 1
	20 000 000 Ar

	Loka 2
	15 000 000 Ar

	Loka 3
	10 000 000 Ar

	Loka 4
	5 000 000 Ar

	Loka 5
	2 500 000 Ar

